[{"text_idx": "#000001", "text": "Korporatsioonis on liikmetel erinevad staatused, mis so\u0303ltuvad akadeemilisest vanusest ning suhetest u\u0308likooli ja korporatsiooniga. Iga staatusega kaasnevad omad o\u0303igused ja kohustused."}, {"text_idx": "#000002", "text": "Akadeemilise vanuse skaalal on korporatsiooni noorimaks liikmeks rebane (musta rebastekli ja\u0308rgi nimetatakse teda ka mustaks majaks), talle ja\u0308rgnevad noor maja, vana maja, va\u0308ga vana vo\u0303i igivana maja, sammalpea, kulupea ja lo\u0303puks kuldrebane. Sagedamini, igapa\u0308evaselt kasutatakse aga jaotust, mille aluseks on suhted u\u0308likooli ja korporatsiooniga. Korp! Indlas jaotatakse liikmeid ja\u0308rgmiselt:"}, {"text_idx": "#000003", "text": "Va\u0308rvikandjad esimese va\u0308rvilise aasta mo\u0308o\u0308dumist ta\u0308histamas (2015)"}, {"text_idx": "#000004", "text": "rebane (reb!) on u\u0308lio\u0303pilane, kes on korporatsioonis esimest vo\u0303i teist semestrit, kannab musta rebasteklit, paistab silma nutikuse ja tegutsemisvalmiduse poolest ja talle pole miski vo\u0303imatu;\nkaasvo\u0303itleja (ksv!) on u\u0308likoolis o\u0303ppiv vo\u0303i selle lo\u0303petanud, kuid veel tegevkonventi ja\u0308a\u0308nud va\u0308rvikandja, kes on aktiivne korporatsiooni liige: peab tegevkonvendis ametit, esindab, organiseerib, teab ko\u0303ike vo\u0303i va\u0308hemalt suudab ja\u0308tta sellise mulje;\neemalviibija on to\u0308o\u0308 vo\u0303i o\u0303pingute to\u0303ttu Tartust eemal olev rebane vo\u0303i tegevliige, kes kogub mujal tarkust, et siis tagasi tulla ja korporatsioonielus innukalt kaasa lu\u0308u\u0308a;\nvilistlane (vil!) on u\u0308likooli lo\u0303petanud va\u0308rvikandja, kes ei ole enam pu\u0308hendunud mitte niivo\u0303rd korporatsioonile, kuivo\u0303rd pere- ja to\u0308o\u0308elule; siiski mo\u0303nikord ka\u0308ib ta konvendis noorte tegemisi vaatamas, neid nii no\u0303u kui ka jo\u0303uga toetamas;"}, {"text_idx": "#000005", "text": "burs\u030cvilistlane (b!vil!) on va\u0308rvikandja, kes on u\u0308likoolist seda lo\u0303petamata eksmatrikuleeritud ja kes on u\u0308hinenud vilistlaskoguga;\nvilistlaskandidaat (vil!knd!) on u\u0308likooli lo\u0303petanu, kes on otsustanud korporatsiooniga liituda to\u0308o\u0308- ja pereelu ko\u0303rval, kannab rebasteklit ja on peaaegu rebane, pa\u0308rast va\u0308rvide saamist saab temast vilistlane;\nkoopteeritud vilistlane on va\u0308a\u0308rikas u\u0308likooli lo\u0303petanu, kes on u\u0308hinenud korp! Indla va\u0308rvikandjatega;\nauvilistlane (auvil!) on aunimetus, mille pa\u0308lvib korp! Indla vilistlane vo\u0303i mo\u0303ni teine naissoost isik, kellel on erilisi teeneid korp! Indla ees;\ntegevliige honoris causa (t!h!c!) on aunimetus, mis antakse korp! Indla vilistlasele, kes on vilistlaspo\u0303lves tulihingeliselt ja innukalt tegutsenud konvendi heaks;\nva\u0308lisliige on korp! Indla so\u0303prusorganisatsiooni liige, kes o\u0303pib mo\u0303nes Eesti u\u0308likoolis ja soovib siinsest akadeemilisest u\u0308lio\u0303pilaselust osa vo\u0303tta."}, {"text_idx": "#000008", "text": "Korp! Indlas on kaks esimest semestrit aeg, mil noorliige valmistub tegevliikmeks saama ning kohaneb teistsuguse maailmaga. Siis hakkab ta aimama, mida korporandiks olemine ta\u0308hendab."}, {"text_idx": "#000009", "text": "Uusi teadmisi ko\u0303igist akadeemilistest u\u0308lio\u0303pilas- organisatsioonidest ja u\u0308ldse akadeemilisest u\u0308lio\u0303pilaselust jagatakse noorliikmele rebastundides. Selgeks saavad korporatsioonielus tihti kasutatavate so\u0303nade, nagu na\u0308iteks coetus, konvent ja kommerss ta\u0308hendused. Samuti tehakse selgeks see, et akadeemiliste u\u0308lio\u0303pilasorganisatsioonide liikmed kannavad teklit, mida kunagi ei nimetata mu\u0308tsiks."}, {"text_idx": "#000010", "text": "Cantustundides o\u0303pitakse korporantlikuks eluks vajalikke laule. Lisaks ka\u0308iakse tantsukursustel, sest organiseerunud u\u0308lio\u0303pilane peab oskama tantsida."}, {"text_idx": "#000011", "text": "Korporantlikku ellu kuulub igasuguseid u\u0308ritusi, nii omakeskis kui ka koos teiste akadeemiliste organisatsioonidega. Na\u0308iteks Indlas toimub kaks korda semestris teeo\u0303htu. Korraldatakse ka stiilipidusid, spordipa\u0308evi vo\u0303i koosviibimisi mo\u0303ne ta\u0308htpa\u0308eva, na\u0308iteks vastlate puhul."}, {"text_idx": "#000012", "text": "Akadeemiline ema oma nelja tu\u0308trega"}, {"text_idx": "#000013", "text": "Sellistel juhtudel on ko\u0308o\u0308k noorliikmete ja majaemade pa\u0308rusmaa, sest ko\u0303ik toiduga seonduv on nende u\u0308lesanne. Planeeritakse menu\u0308u\u0308d ja tehakse su\u0308u\u0308a, pestakse no\u0303usid jms."}, {"text_idx": "#000015", "text": "Kindlasti saab korporatsioonis uusi tuttavaid ja so\u0303pru. Samuti terve perekonna, lausa sugukonna. Nimelt valib noorliige endale akadeemilise ema, kes teda erinevate probleemide ja ku\u0308simuste korral aitab. Koos emaga kaasneb akadeemiline perekond: vanaema, ta\u0308did, o\u0303ed jt. Indlas on sugupuu koostatud ku\u0308ll ainult emaliini pidi, kuid tegelik suguvo\u0303sa on ma\u0308rksa keerulisem."}, {"text_idx": "#000016", "text": "Korporatsioonist saab uusi kogemusi ja oskusi, na\u0308iteks esinemiskogemuse. Rebased teevad pea igal vo\u0303imalikul juhul teatrit vo\u0303i esinevad millegi muuga. Rebasteatrite ettevalmistamine on tavaliselt va\u0308ga lo\u0303bus. Heal juhul ja\u0308a\u0308b sellest lo\u0303puks midagi ka etteastesse. Samuti koguneb hulk ma\u0308lestusva\u0308a\u0308rseid hetki ku\u0308laska\u0308ikudest teistesse organisatsioonidesse."}, {"text_idx": "#000017", "text": "Kuigi aeg-ajalt vo\u0303tab korporatsioon palju aega ning koju jo\u0303uab alles magama, annab see vastu teistsuguse ja ehk ka huvitavama elu, millega kaasneb palju tuttavaid ning koht, kuhu oled alati oodatud."}, {"text_idx": "#000018", "text": "Korp! Indla eripa\u0308raks on asjaolu, et peale vilistlaste, kaasvo\u0303itlejate ja rebaste kuuluvad u\u0308htsesse so\u0303bralikku perre ka austatud kavalerid. Kavaleritiitli pa\u0308lvib meesterahvas, kel on korp! Indla ees hulk teeneid, kes on igati ontlik ha\u0308rrasmees ning peab enesele meeldivaks kohuseks olla ikka ja alati korp! Indlaga so\u0303bralikes suhetes. Tiitel toob endaga kaasa vastava auma\u0308rgi, milleks on kirsipruun-valge-roheline rosett korp! Indla sirkliga. Lisaks o\u0303igustele on kavaleridel mitmeid kohustusi, u\u0308ks meeldivam kui teine, na\u0308iteks kinkida indlaensistele lilli vo\u0303i tantsida avavalssi."}, {"text_idx": "#000019", "text": "Indlaensised tulevasele kavalerile ro\u0303o\u0303muso\u0303numit edastamas (2015)"}, {"text_idx": "#000020", "text": "Ajaloo jooksul on austava tiitli pa\u0308lvinud ja\u0308rgmised isikud:\naureb! Saul (Sakke) Nieminen 1939. a"}, {"text_idx": "#000021", "text": "Tule ja veeda indlaensiste seltsis vahva o\u0303htupoolik aadressil Ta\u0308htvere 4-2!"}]